

**KOM 9100 – Praktisk helse, omsorg og velferdsplanlegging15 stp**

**Fakta**

|  |  |
| --- | --- |
| * **Omfang**

15 Studiepoeng* **Varighet**

2 semester* **Undervisningssemester**

Høstsemester og vårsemester **Studienivå**3. studieår (bachelor)Forkunnskapskrav: Ingen spesielle | * **Undervisningsspråk**

Norsk* **Organisasjonstilhørighet**

Ledelse og Sosiologi* **Emneansvarlig**

Knut Ingar Westeren* **Studieplan**

Kull 2016/2017 |

**Innhold**

Kurset gir kunnskap om samfunnsplanlegging både generelt og spesielt innenfor helse, omsorgs og velferdsområdet. Kurset tar opp sentrale trender i samfunnsutvikling og viser hvordan disse legger premisser for planleggingsarbeidet. Gjennom kurset gis det også en grundig innføring i hvordan ressursportalen.no kan gi grunnlag for å gjennomføre utredninger knyttet til planarbeidet samt en gjennomgang av metodegrunnlaget for samfunnsanalyser som kan nyttes i planarbeidet. Studentene skal gjennomføre et prosjektarbeid der en får anledning til å prøve ut planarbeid i praksis.

Emnet kan inngå i en bachelorgrad i kommunal økonomi og ledelse eller i andre BA-grader innenfor ledelse og samfunnsvitenskap..

**Målgruppe:** Kommunalt ansatte som har ansvar eller delansvar for helse-, omsorg og velferdsplanlegging .

**Opptakskrav:** Generell studiekompetanse eller realkompetanse

**Læringsutbytte**

Etter bestått emne skal studenten ha følgende læringsutbytte:

**Kunnskap:**

Studenten skal ha kunnskap

* om strategisk planlegging og langtidsplanlegging i helse og omsorgstjenesten
* kjenne til sentrale trekk ved samfunnsutvikling som er relevant for helse og omsorgstjenesten
* om ressursportalen,no og hvilke problemstillinger som kan utredes med grunnlag i database
* skal ha grunnleggende forståelse og kunnskap i statistikk og kvantitativ metode
* om evalueringsmetodikk
* om etiske problemstillinger i forbindelse med innsamling av data og gjennomføring av undersøkelser

**Ferdigheter:**

Studenten skal

* ha kunnskap om hvordan en kan utforme en problemstilling som er relevant for offentlig sektor til planleggingsformål
* kunne anvende ressursportalen.no på aktuelle problemstillinger
* kunne anvende grunnleggende statistikk og kvantitativ metode.
* kunne bruke kilder og referanser på en faglig og etisk forsvarlig måte
* kunne utforme, gjennomføre og formidle evalueringer

**Generell kompetanse:**

Studenten skal

* ha forståelse for hvordan en med utgangspunkt i egen problemstilling tilegner seg teori og/eller empirisk materiale for en selvstendig samfunnsvitenskapelig drøfting.
* kunne gjennomføre mindre prosjektarbeid og utredninger gjennom å kunne formulere en relevant problemstilling og belyse denne ut fra aktuell forskningslitteratur og data fra ressursportalen.no og andre datakilder.

**Undervisning**

Undervisningen er organisert med tre samlinger, to dager + to dager + tre dager. Undervisningen foregår som forelesninger, plenumsdiskusjoner og øvinger. Det forutsettes aktiv deltagelse fra studenten.

Studentene arbeider med egne prosjektoppgave mellom samlingene. I forbindelse med prosjektoppgaven vil studentene få veiledning mellom andre og tredje samling.

**Vurderingsordning**

**Arbeidskrav:**

* obligatorisk oppmøte, dvs. oppmøte på fem av syv dager.
* første utkast til prosjektoppgave leveres på andre samling og skal godkjennes. Studenten skal beskrive tema, problemstilling og en plan for gjennomføringen av oppgaven.. Omfang på første innlevering bør være en til tre sider.

Arbeidskrav må være godkjent for å få gå opp til eksamen.

**Eksamen**

Prosjektoppgave med selvvalgt tema. Omfang skal være ca. 6000 ord (ca. 15 sider).

Etter avtale med fagansvarlig kan oppgaven skrives av to eller tre studenter i fellesskap. Det må framgå hvilke(n) del(er) av oppgaven den enkelte er ansvarlig for, og oppgaven må være tilsvarende større, minimum 9 000 12 000 ord (ca. 20 – 30 sider). Det kreves at det er en. tydelig sammenheng mellom problemstilling, teori og metode, bruk av data og konklusjon.

Den muntlige eksamen gjennomføres i forbindelse med den tredje samlingen. Muntlig eksamen avvikles som et eksamensseminar.

Eksamen evalueres med bokstavkarakter (A-F)

**Pensum:**

Kjernepensum består av ca.1000 -1100 sider

I tillegg anbefales følgende:

Rienecker, Lotte og Peter Stray Jørgensen (2013). *Den gode oppgaven : håndbok i oppgaveskriving på universitet og høyskole*. (2. utg.). Bergen: Fagbokforlaget.
ISBN 978-82-450-1329-0
2006-utgave kan også brukes

Vannebo, Berit Irene et al. (2013). *Veiledning til akademisk skriving ved HiNT*. Steinkjer: Høgskolen i Nord-Trøndelag.
<http://www.nord.no/no/bibliotek/skrive-og-referere/Documents/Veiledning%20til%20akademisk%20skriving%20ved%20HiNT.pdf>